Ількай Гюндаган

**Ількай Гюндаган** (;  24 кастрычніка 1990 году, Гельзэнкірхэн, Нямеччына) — нямецкі футбаліст, які выступае за турэцкі клюб «Галатасарай» і нацыянальную зборную Нямеччыны на пазыцыі паўабаронцы.

## Кар’ера
Нарадзіўся ў Гельзэнкірхэне, горадзе вядомым клюбам «Шальке-04», які лічыцца выклятым ворагам «Барусіі» з Дортмунду. Ва ўзросьце 8 гадоў Ількай перайшоў у школу «Шальке», аднак там не падышоў і адправіўся зваротна. У 2005 годзе на яго зьвярнулі ўвагу сэлекцыянэры «Бохуму», і Ількай адправіўся ў іхную акадэмію.

У 2008 годзе Гюндаган скончыў акадэмію і падпісаў кантракт з другой камандай «Бохуму», за якую дэбютаваў 13 сьнежня 2008 году ў госьцевым матчы супраць «Айнтрахту» з Трыра. У лютым 2009 году футбалістам зацікавіўся «Нюрнбэрг», куды Ількай і перайшоў. Сума трансфэру склала 850 тысячаў эўра. Дэбютны матч за новую каманду адбыўся 24 сакавіка 2009 году ў матчы 34-га туру Другой Бундэсьлігі супраць «Мюнхэну-1860». Дэбют у Бундэсьлізе адбыўся для Ількая 8 жніўня 2009 году, калі ён выйшаў на поле ў асноўным складзе ў хатнім матчы супраць каманды са свайго гораду «Шальке-04». Матч завяршыўся паразай зь лікам 1:2. У хуткім часе Ількай Гюндаган стаўся ключавым гульцом каманды і ў канцы сэзону 2010—2011 гадоў, у якім ён правёў 25 матчаў і забіў 5 галоў, ён перашоў у «Барусію» з Дортмунду за 4 млн эўра, падпісаўшы чатырохгадовы кантракт.

Дэбют у афіцыйных матчах за «Барусію» адбыўся для Ількая 23 ліпеня 2011 году, у матчы за Супэркубак Нямеччыны, дзе «Барусіі» супрацьстаяў усё той жа выкляты супраціўнік «Шальке-04». Асноўны час скончыўся ўнічыю 0:0, а ў сэрыі пэнальці найлепшымі былі гельзэнкірхэнцы, якія перамаглі з рахункам 4:3. Ількай правёў на поле ўвесь матч, а ў сэрыі пасьляматчавых пэнальці біў першым і свой удар рэалізаваў. У гэтым сэзоне Гюндаган разам з «Барусіяй» здабыў перамогу ў Бундэсьлігузе і атрымаў таксама Кубак Нямеччыны. Наступны сэзон Гюндоган правёў выдатна: ён стаў незаменным гульцом для «Барусіі» і зборнай Нямеччыны. У хатнім паядынку паўфіналу Лігі чэмпіёнаў УЭФА супраць мадрыдзкага «Рэалу», які скончыўся зь лікам 4:1 на карысьць «Барусіі», Гюндаган ня толькі правёў вялізную працу ў цэнтры поля, адбіраючы мяч і пачынаючы вострыя атакі, але і ня раз пагражаў браме Дыега Лёпэса. У фінале Лігі чэмпіёнаў УЭФА рэалізаваў пэнальці і зраўняў лік, але «Барусія» прагуляла «Баварыі» зь лікам 2:1.

## Міжнародная кар’ера
Гюндаган гуляў за зборныя Нямеччыны розных узростаў. У жніўні 2011 году атрымаў свой першы выклік у галоўную зборную на таварыскі матч супраць зборнай Бразыліі, але гэтак і ня выйшаў на поле. 11 кастрычніка 2011 году ён дэбютаваў пасьля таго, як выйшаў на замену ў хатнім матчы супраць зборнай Бэльгіі ў адборачным турніры да Эўра-2012.

## Дасягненьні
**«Барусія» Дортмунд**:
* Чэмпіён Нямеччыны: 2012
* Уладальнік Кубка Нямеччыны: 2012
* Уладальнік Супэркубка Нямеччыны: 2013

**«Манчэстэр Сіці»**:
* Чэмпіён Ангельшчыны: 2018, 2019, 2021, 2022, 2023
* Уладальнік Кубка Ангельшчыны: 2019, 2023
* Уладальнік Кубка футбольнае лігі: 2018, 2019, 2020, 2021
* Уладальнік Супэркубка Ангельшчыны: 2018, 2019
* Пераможца Лігі чэмпіёнаў: 2023

**Нямеччына**:
* Бронзавы прызэр чэмпіяната Эўропы: 2012

## Крыніцы

## Вонкавыя спасылкі
* Профіль на афіцыйным сайце «Барусіі» Дортмунд
* 
* 
* 
* Профіль на сайце Weltfussball.de
* Профіль на сайце Fussballdaten.de
* Профіль на сайце Kicker.de

Катэгорыя:Нямецкія футбалісты